stanford-oval/wikipedia huggingface dataset:
Berndt Jonas Aminoff
Venäjän keisarillisen armeijan upseerina Pietarissa

Keisarillinen Venäjä teki Suomesta suuriruhtinaskunnan vuonna 1809. Napoleon hyökkäsi Venäjälle kesäkuussa 1812, minkä seurauksena Venäjän keisari Aleksanteri I perusti syyskuussa kolme suomalaista jääkärirykmenttiä. Jokaisessa rykmentissä oli kaksi 600 sotilaan pataljoonaa. Suomen suuriruhtinaskunnan oma sotaväki, eli Suomen kaarti sai alkunsa Venäjän keisarin päätöksestä.
Kapteeni Aminoff nousi ensimmäisen jääkärirykmentin pataljoonakomentajaksi, joka saatiin luotua marraskuussa 1812. Aminoff johdatti Viipurin rykmentin 1. pataljoonan Pietariin. Rykmentti osallistui vuoden 1812 sotaan suorittaen vartiopalvelua Venäjän keisarikunnan pääkaupungissa Pietarissa.
Aminoff osallistui Pietarin Kazanin katedraalissa Te Deum -tilaisuuteen, joka juhlisti ja kunnioitti Venäjän armeijan suorittamaa Berliinin valtausta vuonna 1813.
Aminoffin rykmentti osallistui ruhtinas, sotamarsalkka Mihail Kutuzovin ja kreivi, jalkaväenkenraali Gustaf Mauritz Armfeltin hautajaisiin Pietarissa vuosina 1813 ja 1814. Venäjän poliisiministeri Sergei Vjazmitinov kehui rykmentin kuntoa, järjestystä ja taitoa Kutuzovin hautajaisten jälkeen. Rykmentin komentajat saivat tunnustusta Vjazmitinovilta.
Aminoff oli paikalla, kun keisari Aleksanteri I kohtasi ensimmäisen suomalaisen joukko-osaston Pietarissa vuonna 1814.
Aminoff korotettiin majuriksi vuonna 1813 ja everstiluutnantiksi vuonna 1814. Majurin ja everstiluutnantin arvot antoivat oikeuden perinnölliseen aateluuteen Venäjän keisarikunnassa.
Paluu Suomen suuriruhtinaskuntaan

Aminoff ja hänen poikansa introdusoitiin Suomen Ritarihuoneen jäseniksi vuonna 1818. Aminoff omisti Stor-Backan (Barka) kartanon Siuntiossa ja kartanon Tammisaaressa. Aminoffilla oli suuri kirjakokoelma, joka käsitti 713 nidettä.
Sulkava (kala)

| Sulkava |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särkikalat Cyprinidae
Suku::  Ballerus
Laji::  ballerus
Kaksiosainen nimi
 Ballerus ballerus  (Linnaeus, 1758) 
Katso myös
   Sulkava (kala) Wikispeciesissä   Sulkava (kala) Commonsissa 
Infobox OKNimi-testi OKIUCN-testi OK: 
Sulkava (Ballerus ballerus, syn. Abramis ballerus) on Suomessa tavattava lahnan sukuinen kalalaji.
Ulkonäkö ja koko

Sulkavan ruumiinmuoto on kapea ja korkea. Väri on hopeanhohtoinen. Sulkava muistuttaa hieman lahnaa ja pasuria, mutta sen peräevä on huomiota herättävän pitkä. Pituus on maksimissaan 40 cm ja paino yleensä alle kilon.
Elinympäristö

Sulkavaa esiintyy Itämeren valuma-alueella Elbestä itään, Ruotsin eteläosassa sekä pohjoisen suunnasta Mustaanmereen ja Kaspianmereen laskevissa vesistöissä. Suomessa sen esiintymisalue on eteläinen. Sulkava ei siedä suolavettä, joten sitä tavataan järvissä ja joissa, rannikoilla vain jokisuissa.
Ravinto

Sulkava syö vesihyönteisiä kuten vesikirppuja, sekä jossain määrin myös kasveja.
Aiheesta muualla

Luontoportti: Sulkava (Ballerus ballerus)
Sulkavan esittely ja valokuva (Arkistoitu – Internet Archive)
Abramis ballerus (peilipalvelin) FishBase. Froese, R. & Pauly, D. (toim.). (englanniksi)
ITIS: Abramis ballerus (englanniksi)
| Taksonitunnisteet |
| --- | --- |
Ballerus ballerus:  Wikidata: Q220398  Wikispecies: Ballerus ballerus  BioLib: 15610  BOLD: 415754  CoL: KHGW  EPPO: ABRABA  EUNIS: 314157  Fauna Europaea (new): 703d1569-54fb-49d4-8492-e93be866fa37  FishBase: 6374  GBIF: 2367033  iNaturalist: 95071  IRMNG: 10570668  IUCN: 135587  NBN: NHMSYS0020771695  NCBI: 155074  OBIS: 279859  WoRMS: 279859  Laji.fi: MX.53261 
Cyprinus ballerus:  Wikidata: Q43616662  CoL: 33HQH  EUNIS: 10510  GBIF: 2367034  IRMNG: 10683478  WoRMS: 236122  ZooBank: ABAC38F3-C76C-4E83-9E41-5AB9C3AF5EFF
Forssan yhteislyseo

| Forssan yhteislyseo> Forssan yhteiskoulu |
| --- | --- |
 Koulu kesällä 2008. Vasemmalla arkkitehti Yrjö Sadeniemen suunnittelema vanha jugendosa ja oikealla uudempi funkkisosa. Kuvanoton jälkeen korjauksissa on palautettu jugendosan vanhan pääsisäänkäynnin yläpuolelle siitä jossakin vaiheessa poistettu (ja varastoitu) torni. Alun perin se oli suunniteltu kellotorniksi, mutta kelloa siellä ei ole koskaan ollut.
Sijainti:  Lyseokatu 2, Forssa
Koordinaatit:  60°48.846′N, 23°38.073′E
Tyyppi:  lukio
Perustettu:  1899
Rehtori:  Simo Veistola
Verkkosivut
Forssan yhteislyseo on Forssan kaupungissa toimiva Forssan seutukunnan ainoa lukio. Oppilaitos on Suomen ensimmäinen maaseudulle perustettu oppikoulu. Yhteislyseo on perustettu vuonna 1899 nimellä Forssan yhteiskoulu, ja keisarillisen senaatin toimiluvan se sai tammikuussa 1900. Vuonna 2009 Forssan yhteislyseo vietti 110-vuotisjuhlia.
Vuonna 1948 Forssan (suomalaisesta) yhteiskoulusta tuli valtion oppilaitos, ja samalla se otti käyttöön nimen Forssan yhteislyseo. Lukion nimi ehti muuttua pariin otteeseen, mutta yhteislyseon vanha nimi otettiin uudelleen käyttöön vuonna 1998 silloisten Linikkalan lukion ja Kuhalan lukion yhdistymisen myötä.
Lyseota hallinnoi seutukunnallinen johtokunta. Sopimuskuntia ovat Forssa, Humppila, Jokioinen ja Tammela. Lyseossa on oppilaita myös Ypäjältä. Lyseolla suorittaa kaksois- ja kolmoistutkintoa Ypäjän Hevosopiston ja Forssan ammatti-instituutin opiskelijoita. Lukiossa toimii Urheiluakatemia ja kuvataide- ja muotoilulinja. Lukiolla on ollut 2000-luvun alusta lähtien monia kansainvälisiä yhteistyötahoja, muun muassa monissa Euroopan valtioissa ja Keniassa.
Lukion rehtorina on toiminut keväästä 2001 alkaen FT Simo Veistola. Häntä ennen rehtorina toimi Kuhalan lukiosta siirtynyt rehtori Veikko Rantanen. Lukiosta valmistuneita ylioppilaita ovat muun muassa teollisuusneuvos Juhani Yli-Paavola, säveltäjä Kalevi Aho, Mika ja Turkka Mali, 2010- ja  2020-luvuilla ministerinä toiminut Sanni Grahn-Laasonen ja yksi maailman siteeratuimmista ilmakehän tutkijoista, akateemikko Markku Kulmala.
Koulurakennus

Aluksi lyseo toimi väliaikaistiloissa, kunnes se vuonna 1906 sai ensimmäisen oman toimitalonsa, jonka on suunnitellut arkkitehti Yrjö Sadeniemi. Jugendosana tunnettuun rakennukseen Sadeniemi suunnitteli samaan tyyliin laajennusosan, joka valmistui vuonna 1923. Ensimmäinen rakennus oli alun perin suunniteltu kokonaan hirsiseksi, mutta keskustelujen perusteella alakerroksen materiaaliksi päätettiin tiili. Sisäosissa oli väreiksi alun perin valittuja tummahkoja ajan henkisiä värejä, punaista, ruskeaa ja vihreää, mutta vuonna 1928 kaikki peitettiin vaalealla maalilla.
Arkkitehti Einari Wennervirran suunnittelema lyseorakennuksen kivinen funkkisosa rakennettiin jugendosan jatkoksi vuonna 1958. Rakennuksiin tehtiin peruskorjaus vuosina 2010–2011, jonka jälkeen sekä jugend- että funkkisosat ovat olleet lukion käytössä. Ennen peruskorjausta jugendosassa toimi Linikkalan ala-aste.
Aiheesta muualla

Forssan Vanhan Koulun Kilta (Arkistoitu – Internet Archive)
Forssan yhteiskoulu 40-vuotias, Aamulehti, 26.08.1939, nro 228, s. 7, Kansalliskirjaston digitaaliset aineistot
| --- | --- |
Auktoriteettitunnisteet: Kansalliset :  Suomi (KANTO)
Toimijuus

Toimijuus (engl. human agency) tarkoittaa yhteisöllisessä toiminnassa syntyvää yksilön identiteettiin ja kulttuurisiin malleihin perustuvaa toimintavalmiutta. Toimijuutta voi olla sekä yksilöillä että yhteisöillä.
Tahtoa toimia aktiivisesti, kokea ja olla olemassa kutsutaan toimijuudeksi. Toimijuuden käsitteeseen liitetään usein käsitteitä kuten aktiivisuus, intentionaalisuus, osallisuus, vaikutus- ja valinnanmahdollisuus, vapaaehtoisuus sekä taito ja voima valita itse toimintatavat.
Kohteellinen toimijuus on toimijuusteoria, joka kuvaa ihmisen toimintaa toiminnan kohteiden kautta. Ihminen toimii aina suhteessa kohteisiin.lähde?
Octopie

| Octopie |
| --- | --- |
 Octopie vuonna 2015
Tiedot
Toiminnassa:  2009-
Tyylilaji:  progressiivinen rock
Kotipaikka:   Vantaa
Laulukieli:  englanti
Jäsenet:  Tom Tamlander   Axel Thesleff   Petteri Kontio   Alex Mikkola   Sauli Meilähde  
Entiset jäsenet:  Jere Lehtomaa Visa Kivisaari
Infobox OKNimi-testi OK: 
Octopie on vuonna 2009 perustettu vantaalainen progressiivisen rockin yhtye.
Yhtyeen levy The Adventure of Harry and Walrus Kane valittiin brittiläisen Classic Rock -lehden äänestyksessä vuoden 2015 5. parhaaksi progressiivinen rock -levyksi.
Jäsenet

Tom Tamlander – laulu, basso, huilu
Alex Mikkola – kitara
Petteri Kontio – rummut
Axel Thesleff – koskettimet
Sauli Meilähde - trumpetti
Diskografia

Fresh from the Oven (2012)
Octopie EP (2013)
The Adventure of Harry and Walrus Kane (2015)
Green Divine (2024)
Diskografia > Musiikkivideot

"I am the Walrus" (2015)
Aiheesta muualla

Facebook
140

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Tapahtumia

Pius I paaviksi
Löytää mut

| ”Löytää mut” Mirella |
| --- | --- | --- |

Singlen tiedot
 Julkaistu: 30. elokuuta 2024
 Formaatti: digitaalinen lataus, suoratoisto
 Tekijä(t): Mirella Roininen Senni Rantanen Kim Mannila 
 Tuottaja(t): Kim Mannila
 Tyylilaji: pop
 Kesto: 02.49
 Levy-yhtiö: Universal Music
Mirellan muut singlet
| ””Luotathan" (Mirella ja Lauri Haav)” 2023 | ”Löytää mut” 2024 |   |
Löytää mut on suomalaisen laulaja-lauluntekijä Mirellan viides single, joka julkaistiin 30. elokuuta 2024 Universal Musicin kautta. Kappaleen ovat kirjoittaneet Mirellan lisäksi Senni Rantanen sekä Kim Mannila, joka on myös tuottanut kappaleen.
Ennen julkaisuaan kappale nousi suosituksi sosiaalisen median alusta Tiktokissa. Kappaleesta ennakkoon julkaistuun otteeseen tehtiin alle kahden viikon aikana lähes 3000 videota, jotka keräsivät yhteensä yli 6 miljoonaa näyttökertaa.
Listasijoitukset

| Lista | Paras sijoitus | Lähde |
| --- | --- | --- |
|  Suomen virallinen lista | 1. |  |
|  Radiosoittolista | 1. |  |
Marko Lampisuo

| Marko Lampisuo> Henkilötiedot |
| --- | --- |
Syntynyt: 8. huhtikuuta 1970 (ikä 54) Turku
Kansalaisuus:  Suomi
Ammatti:  kuvataiteilija
Puoliso:  Tuuli Penttinen-Lampisuo
Aiheesta muualla
Kotisivu
Marko Juhani Lampisuo (s. 8. huhtikuuta 1970 Turku) on suomalainen kuvataiteilija, joka tekee videotaidetta, taidegrafiikkaa ja tilateoksia.
Lampisuon teokset käsittelevät ympäristöä ja estetiikkaa, miehen ja perheen elämää sekä rock-maailman kliseitä. Videoteokset Stereo-Ateena (2005), Poriutuminen (2006) ja Eräänlainen puutarha (2009) pohjautuivat päiväkirjateksteihin. Videoiden aiheet ovat toistuneet myös grafiikantöissä, joissa Lampisuo käyttää  valokuvapohjaista heliogravyyritekniikkaa, ja muokkaa kuparisia painolaattoja mekaanisesti.
Marko Lampisuo valmistui Tampereen ammattikorkeakoulun Taiteen ja viestinnän osastolta kuvataiteilijaksi (AMK) vuonna 2003. Aiemmin hän on suorittanut kuvataiteilijan opinnot Tampereen taiteen ja viestinnän oppilaitoksessa (1996) ja piirtäjä-artesaanin opinnot Pirkanmaan käsi- ja taideteollisuusoppilaitoksessa (1992).
Lampisuon ensiesiintyminen kuvataiteilijana tapahtui vuonna 1995 Helsingin Taidehallin Nuorten näyttelyssä. Yksityisnäyttelyitä Lampisuo on pitänyt Galleria Rajatilassa Tampereella, Titanik-galleriassa Turussa, Galleria 3h+k:ssa, Galleria K:ssa Huittisissa ja Galleria Huudossa Helsingissä.
Lampisuo on toiminut taidevedostajana Grafiikanpaja Himmelblaussa. Hän on Muu ry:n ja AV-arkki ry:n jäsen ja Rajataide ry:n ja Galleria Rajatilan perustajajäsen.
Tefheinä

| Tefheinä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Röllinurmikat Eragrostis
Laji::  tef
Kaksiosainen nimi
 Eragrostis tef  (Zuccagni) Trotter 
Synonyymit
 Eragrostis abyssinica 
Katso myös
   Tefheinä Wikispeciesissä   Tefheinä Commonsissa 
Infobox OKNimi-testi OK: 
Tefheinä eli tef tai teff (Eragrostis tef, syn. Eragrostis abyssinica) on afrikkalainen viljakasvi, jonka pienistä siemenistä saadaan leivontaan käytettäviä jauhoja.
Tefheinä kehittyi Pohjois-Etiopian ylängöillä noin 4000 eaa. ilmeisesti Eragrostis pilosasta. Tefin sadot ovat suurimmillaan 1800–2000 metrin viljelykorkeudessa, 450–500 millimetrin sadannassa ja 10–27 celsiusasteen lämpötilassa.
Maailman tefistä noin 90 prosenttia viljellään Etiopiassa ja Eritreassa. Lisäksi kasvia viljellään Intiassa, Australiassa, Saksassa, Espanjassa ja Yhdysvalloissa. Tefin vuosituotanto on kasvanut 2000-luvulla 7–10 prosentin vuosivauhdilla, ja sen viljely yleistyy Afrikan ulkopuolella.
Tefin siemenet ovat läpimitaltaan vain noin yhden millimetrin kokoisia, ja niiden väri vaihtelee valkoisesta ruskeanpunaiseen. Pienen kokonsa vuoksi tefjyviä ei kuorita, joten tefjauho ja -hiutaleet ovat yleensä kokojyväisiä. Tefjyvät ovat nopeampia kypsentää kuin niitä muistuttavat mutta suurikokoisemmat hirssi ja kvinoa.
Tefissä on kuitua 8 prosenttia ja runsaasti kalsiumia. Etiopiassa tef on tärkein proteiinin lähde.
Tefjauhot maistuvat hiukan pähkinältä. Niistä voidaan valmistaa monenlaisia ruokia, kuten leipiä ja kakkuja. Etiopialaisessa keittiössä tefistä tehdään muun muassa injeraa, joka on juureen leivottu hapanleipä. Tefistä tehdään myös puuroa, ja sitä voidaan käyttää suurustukseen tai leivittämiseen. Afrikkalaiset kestävyysjuoksijat nauttivat tefistä tehtyjä energiapatukoita pitkillä juoksulenkeillään.
Aiheesta muualla

Suomen Lajitietokeskus: Tefheinä (Eragrostis tef)
ITIS: Eragrostis tef (englanniksi)
United States Department of Agriculture (USDA): Eragrostis tef (englanniksi)
Centre for Agriculture and Biosciences International (CABI): Eragrostis tef (englanniksi)
| Taksonitunnisteet |
| --- | --- |
Eragrostis tef:  Wikidata: Q843942  Wikispecies: Eragrostis tef  APDB: 53614  APNI: 109948  BioLib: 42683  BOLD: 279902  CoL: 6FZBF  Ecocrop: 5746  EoL: 1114367  EPPO: ERATF  EUNIS: 191788  FoAO2: Eragrostis tef  FoIO: ERATEF  GBIF: 2705325  GrassBase: imp04054  GRIN: 15320  iNaturalist: 145597  IPNI: 401618-1  IRMNG: 10202627  ITIS: 40738  NBN: NBNSYS0000014068  NCBI: 110835  NSWFlora: Eragrostis~tef  Observation.org: 17138  Open Tree of Life: 1094963  Plant List: kew-413262  PLANTS: ERTE  POWO: urn:lsid:ipni.org:names:1105499-2  SANBI: 1367-99  Tropicos: 25511999  WFO: wfo-0000868504 
Poa tef:  Wikidata: Q39553803  APNI: 165677  CoL: 4KMXG  GBIF: 2705326  GRIN: 408298  IPNI: 322591-2  IRMNG: 10693878  ITIS: 519265  POWO: urn:lsid:ipni.org:names:322591-2  Tropicos: 25533684  WFO: wfo-0000894038
The Warning (yhtye)

| The Warning |
| --- | --- |
 Yhtye esiintymässä vuonna 2024 Wacken Open Airissa.
Tiedot
Toiminnassa:  2013–
Tyylilaji:  hard rock
Kotipaikka:  Monterrey, Meksiko
Laulukieli:  englanti, espanja
Jäsenet:  Daniela Villarreal Vélez Paulina Villarreal Vélez Alejandra Villarreal Vélez
Levy-yhtiö:  Republic Records  
Aiheesta muualla
Kotisivut
Infobox OKNimi-testi OK: 
Yhtye esiintymisen lopussa vuonna 2022.
The Warning on meksikolainen hard rock -yhtye. Yhtyeen jäsenet ovat Villarreal Vélezin siskokset Monterreysta Meksikosta.
Historia

Siskokset julkaisivat videoita verkossa vuonna 2014 ja julkaisivat ensimmäisen EP-levyn Escape the Mind vuonna 2015. Ensimmäinen täyspitkä albumi XXI Century Blood julkaistiin vuonna 2017. Yhtye on esiintynyt Jimmy Kimmelin ohjelmassa ja avanneet muun muassa Foo Fightersin keikalla.
Jäsenet

Jäsenet:
Paulina (Pau) - rummut, koskettimet, laulu
Daniela (Dany) - kitara, laulu
Alejandra (Ale) - bassokitara, laulu
Diskografia > Studioalbumit

XXI Century Blood (2017)
Queen Of The Murder Scene (2018)
Error (2022)
Keep Me Fed (2024)
Diskografia > EP:t

Escape the Mind (2015)
Mayday (2021)
Aiheesta muualla

The Warning (yhtye) Discogsissa. (englanniksi)
Kuvia tai muita tiedostoja aiheesta The Warning (yhtye) Wikimedia Commonsissa
Aisti

Ihmisen viiteen perusaistiin liittyvät aistinelimet.
Aisti on eliön keino havainnoida ympäristöään erilaisten ärsykkeiden avulla. Kuhunkin aistiin liittyy sille ominainen aistinelin.
Ihmisen aistit

Ihmisen viisi perusaistia ovat makuaisti, hajuaisti, näköaisti, kuuloaisti ja tuntoaisti.
Ihmisen aistien kokonaismäärä voidaan määritellä eri tavoin. Esimerkiksi tuntoaistin alueella on erittäin monta erilaista vastaanotinta eli reseptoria, jolloin vaikkapa kutituksen aistiminen sisältää vaikeita määrittelykysymyksiä. Näiden lisäksi on perinteisen määritelmän ulkopuolelle jääviä aisteja ovat lämpötila-aisti, kipuaisti, tasapainoaisti ja sisätuntemusaisti. Määritelmä vaihtelee, mutta yhden tavan mukaan tuntoaisti voidaan jakaa kosketus-, värinä- lämpö- kylmä- kipu- asento- ja paineaistiin. Näin ollen se sisällyttäisi myös lämpötila-aistin ja kipuaistin. Määritelmät kuitenkin vaihtelevat. Esimerkiksi. nälkä yms. on sisätuntemus. Näitä aisteja ilmenee myös pinnallisilla limakalvoilla. Ihon aistien reseptoreita ovat vapaat hermopäätteet ja pääte-elimet, jotka esimerkiksi reagoivat erikseen paineeseen ja värinään. Normaalisti kehittyvän lapsen aistit integroituvat toimimaan hyvin yhdessä ja ihmisen havainto itsestään ja ympäristöstään koostuu monien aistien antamaan kokonaiskuvaan (ns. sensorinen integraatio).
Kuudennesta aistista puhuttaessa tarkoitetaan vaistoa tai muuta paranormaaliksi luokiteltavaa aistimistoimintaa, kuten kykyä tietää asioita ennakolta. Tällaisia aisteja ei ole tieteellisesti pystytty todentamaan.
Ihmisen kykyä aistia muuta sähkömagneettista säteilyä kuin valoa ja lämpösäteilyä on myös tutkittu, mutta todisteita tällaisesta sähköyliherkkyydestä ei ole saatu. Maailman terveysjärjestö WHO:n mukaan sähköyliherkkien oireet ovat varmasti todellisia, mutta niiden yhteyttä sähkömagneettiseen säteilyyn ei ole voitu osoittaa.
Eläinten aistit

Eläinkunnassa muilla eläimillä esiintyy aisteja, joita ihmisellä ei ole. Esimerkiksi hait paikantavat saaliitaan niiden elintoiminnoillaan lähettämien heikkojen sähköimpulssien perusteella. Myös nokkaeläimillä on sähköaisti. Linnuilla on todettu olevan magneettiaisti, jonka avulla ne suunnistavat maan magneetti­kentässä. Lepakot taas käyttävät lähettämiensä äänien kaikumiseen perustuvaa kaikuluotausta ympäristön esineiden havainnointiin ja saaliiden löytämiseen. Kaloilla on kylkiviiva-aisti, jolla aistitaan ympäristön värähtelyjä, petokalat käyttävät aistia saalistukseen ja saaliskalat suojautumiseen petokaloilta. Joillakin käärmeillä, esimerkiksi kalkkarokäärmeillä on infrapuna-aisti.
Monilla eläimillä aistit ovat tarkempia kuin ihmisellä tai ne toimivat eri osassa valon tai äänen spektriä kuin ihmisen aistit. Koiria käytetään monissa tehtävissä niiden erinomaisen hajuaistin takia.
Aiheesta muualla

Wikimedia Commonsissa on kuvia tai muita tiedostoja aiheesta .
Opettajalle: Aistit Yle Oppiminen 2015
OpetusTV, biologia: Aistit
Janne Mahlakaarto

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. elokuuta 1981 (ikä 43)
Syntymäpaikka: Oulu, Suomi
Pelipaikka: keskikenttäpelaaja
Pituus: 181 cm
Junioriseurat
1992–1999: OLS
Seurat
| Vuodet | Seura | O | (M) |
| 1999 | OLS | 7 | (2) |
| 2000–2002 | Tervarit | 59 | (9) |
| 2000 | → HauPa (laina) | 4 | (1) |
| 2003–2004 | AC Oulu | 50 | (2) |
| 2005 | RoPS | 17 | (2) |
| 2006 | KuPS | 21 | (1) |
| 2007–2008 | Haka | 46 | (4) |
| 2008 | → SalPa (laina) | 1 | (0) |
| 2009 | FC OPA | 26 | (17) |
| 2010 | OPS | 21 | (2) |
| 2011 | YPA | 24 | (5) |
| 2013–2014 | OLS | 21 | (9) |
| Yhteensä | Yhteensä | 297 | (54) |
Maajoukkue
| 2002 | Suomi U21 | 5 | (0) |
 Seurajoukkueuran tilastot kattavat vain kansalliset sarjat.
Janne Mahlakaarto (s. 19. elokuuta 1981 Oulu) on entinen suomalainen jalkapalloilija. Hän oli pelipaikaltaan keskikenttäpelaaja. Nykyisin Mahlakaarto toimii OLS:n junioripäällikkönä.
Kausilla 2008 ja 2007 Mahlakaarto edusti Valkeakosken Hakaa, 2006 Kuopion Palloseuraa ja 2005 Rovaniemen Palloseuraa. Hän pelasi yhteensä 84 Veikkausliiga-ottelua, joissa teki seitsemän maalia.
Saavutukset

Liigacup 2006
Aiheesta muualla

Luettelo FC OPA:ssa pelanneista jalkapalloilijoista
Berndt Jonas Aminoff vanhempi

Berndt Jonas Aminoff (9. syyskuuta 1729 Iisalmi - 1. lokakuuta 1804 Nummenkylä, Siuntio) oli suomalainen kapteeni ja Valhalla-seuran varainhoitaja.
Perhe

Aminoffin vanhemmat olivat kapteeni Gregori Aminoff (1696-1758) ja Schmiedefeltin aatelissuvun jäsen Beata Elisabet Schmiedefelt (1714-1793).
Hän avioitui vuonna 1770 Armfeltin-sukuun kuuluvan vapaaherratar Lovisa Charlotta Armfeltin kanssa, joka oli majuri, vapaaherra Claes Armfeltin tytär. Häät pidettiin Pernajan Sarvisalossa. Pariskunta sai yhteensä seitsemän lasta. Everstiluutnantti Berndt Jonas Aminoff oli Aminoffin poika. Valtiopäivämies, eversti Berndt Adolf Carl Gregori Aminoff oli Aminoffin pojanpoika.
Ura

Aminoff liittyi vapaaehtoisena Savon ja Savonlinnan läänin jalkaväkirykmentin palvelukseen. vuonna 1747. Hänet ylennettiin kersantiksi Uudenmaan läänin jalkaväkirykmentissä vuonna 1749, kirjuriksi vuonna 1750, vänrikiksi vuonna 1758, luutnantiksi vuonna 1768, majoitusmestariksi vuonna 1771 ja kapteeniksi vuonna 1777. Aminoff erosi Ruotsin armeijan palveluksesta vuonna 1781.
Hänet palkittiin Ruotsin kuninkaallisen Miekkaritarikunnan ritarin arvolla.
Aminoff valittiin vuonna 1781 perustetun Valhalla-seuran jäseneksi ja hän toimi seuran kassaintendenttilaitoksen walfauderina. Aminoff huolehti seuran taloudesta. Seura toimi Helsingin Suomenlinnassa.
Valhalla-seuran johtaja Johan Anders Jägerhorn otti vaikutteita eversti Georg Magnus Sprenghtportenilta itsenäisestä Suomesta. Seura vaikutti Anjalan liiton syntyyn. Anjalan liiton johtaja, majuri Karl Henrik Klick luovutti Aminoffille kokoelman Anjalan liiton papereita, jotka myytiin myöhemmin kreivi Jacob Gustaf de la Gardielle. Kokoelma päätyi Lundin yliopiston arkistoihin.
Aminoff kirjoitti helsinkiläisten elämäntyylistä Stockholmspostenissa vuonna 1790. Hän kertoi, että Helsinkiin saapui komediantteja, tanssimestareita, kieltenopettajia, taiteilijoita, musikantteja ja monia muita.
Aminoff omisti Siuntion Nummenkylän kartanon perintötilan, joka oli hänen jälkeläisten hallussa vuosina 1780-1834.
Ritarikunnat

Miekkaritarikunta ritari
Angle Inlet

| Angle Inlet |
| --- | --- |

 Angle Inlet
 Koordinaatit: 49°20′42″N, 95°4′12″W 
Valtio:  Yhdysvallat
Osavaltio:  Minnesota
Piirikunta:  Lake of the Woods
Pinta-ala:  
 – Kokonaispinta-ala:  5,25 km²
 – Josta vettä:  0,75 km² 
Väkiluku (2020):  54
 – Väestötiheys:  8,6 as./km²
Infobox OKVirheellinen NIMI-arvo: 
Angle Inlet on väestönlaskennallinen asuinpaikka Yhdysvaltain Minnesotan osavaltiossa Northwest Anglen alueella Lake of the Wooodsin piirikunnassa. Angle Ingletin väkiluku oli 54 vuoden 2020 väestönlaskennassa. Angle inlet on Alaskan väestönlaskennallisia asuinpaikkoja lukuun ottamatta Yhdysvaltain pohjoisin väestönlaskennallinen asuinpaikka.
Angle Inletissä sijaitsee Minnesotan viimeinen yksihuoneinen koulu.
Väestö

Vuonna 2020 Angle Inletin 54 asukkaasta valkoisia oli 53. Yksi asukas kuului kahteen tai useampaan rotuun, ja yksi asukas oli hispaano tai latino mistä tahansa rodusta.